CELEX: E2013P0026
Language: da
Date: 2013-11-14 00:00:00
Title: Anmodning om en rådgivende udtalelse fra EFTA-Domstolen indgivet af Hæstiréttur Íslands den 14. november 2013 i sagen Den islandske stat mod Atli Gunnarsson (Sag E-26/13)

20.3.2014   
            
            
               DA
            
            
               Den Europæiske Unions Tidende
            
            
               C 81/13
            
         Anmodning om en rådgivende udtalelse fra EFTA-Domstolen indgivet af Hæstiréttur Íslands den 14. november 2013 i sagen Den islandske stat mod Atli Gunnarsson
   (Sag E-26/13)
   2014/C 81/12
   Hæstiréttur Íslands (Islands højesteret) har ved skrivelse af 14. november 2013, som indgik til EFTA-Domstolens justitskontor den 15. november 2013, anmodet om en rådgivende udtalelse i sagen Den islandske stat mod Atli Gunnarsson om følgende spørgsmål:
   
               1.
            
            
               Er det foreneligt med artikel 28 i aftalen om Det Europæiske Økonomiske Samarbejdsområde og/eller artikel 7 i direktiv 2004/38/EF, at en stat (A), der er part i aftalen, ikke giver ægtefæller mulighed for at overføre deres personlige skattefradrag mellem hinanden ved beregningen af indkomstskat i en situation, hvor begge ægtefæller flytter fra stat (A) og bor i en anden stat (B) i Det Europæiske Økonomiske Samarbejdsområde, og en af dem oppebærer pension fra stat (A), mens den anden ikke har nogen indkomst, uanset parrets skatteretlige stilling ville være anderledes, hvis begge boede i stat (A), herunder således at de ville have ret til at overføre deres personlige skattefradrag mellem hinanden?
            
         
               2.
            
            
               På grundlag af svaret på det første spørgsmål spørges: Har det nogen betydning, at aftalen om Det Europæiske Økonomiske Samarbejdsområde ikke indeholder nogen bestemmelse svarende til artikel 21 i traktaten om Den Europæiske Unions funktionsmåde?